《次韵子瞻颍州留别二首 其二》
宋代·苏辙

放舟清淮上，荡潏洗心胸。所遇日转胜，恨我不得同。

江淮忽中断，陂埭何重重。紫蟹三寸筐，白凫五尺童。

赤鲤寒在汕，红粳满霜风。西成百物贱，加餐慰贫穷。

胡为复相念，未肯安南东。人生免饥寒，不受外物攻。

不见田野人，四壁编茅蓬。有食辄自乐，谁知富家翁。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。